title: Provedbena odluka Komisije (EU) br. 532/2011 od 31. svibnja 2011. o odobrenju robenidin hidroklorida kao dodatka hrani za životinje za kuniće za rasplod i kuniće za tov (nositelj odobrenja Alpharma Belgium BVBA) i o izmjeni uredbi (EZ) br. 2430/1999 i (EZ) br. 1800/2004  Tekst značajan za EGP

text:
               03/Sv. 037

               HR

               Službeni list Europske unije

               222

         32011R0532

               L 146/7

               SLUŽBENI LIST EUROPSKE UNIJE

               31.05.2011.

      PROVEDBENA ODLUKA KOMISIJE (EU) br. 532/2011
   od 31. svibnja 2011.
   o odobrenju robenidin hidroklorida kao dodatka hrani za životinje za kuniće za rasplod i kuniće za tov (nositelj odobrenja Alpharma Belgium BVBA) i o izmjeni uredbi (EZ) br. 2430/1999 i (EZ) br. 1800/2004
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima koji se koriste u hranidbi životinja (1), a posebno njezin članak 9. stavak 2.,
   budući da:

               (1)

               Uredba (EZ) br. 1831/2003 propisuje odobravanje dodataka koji se koriste u hranidbi životinja i osnovu i postupke za izdavanje odobrenja. Člankom 10. te Uredbe predviđena je ponovna evaluacija dodataka koji su odobreni u skladu s Direktivom Vijeća 70/524/EEZ (2).

               (2)

               Robenidin hidroklorid, CAS br. 25875-50-7, je bio odobren na 10 godina u skladu s Direktivom 70/524/EEZ, kao kokcidiostatik za korištenje kod kunića za rasplod u skladu s Uredbom Komisije (EZ) br. 2430/1999 (3) i za korištenje kod purana, pilića za tov i kunića za tov u skladu s Uredbom Komisije (EZ) br. 1800/2004 (4). Taj dodatak hrani za životinje je zatim upisan u Registar dodataka hrani za životinje kao postojeći proizvod u skladu s člankom 10. stavkom 1. Uredbe (EZ) br. 1831/2003.

               (3)

               U skladu s člankom 10. stavkom 2. Uredbe (EZ) br. 1831/2003 i u vezi s člankom 7. te Uredbe, podnesen je zahtjev za ponovnu evaluaciju robenidin hidroklorida kao dodatka hrani za životinje za kuniće za rasplod i kuniće za tov, u kojemu se zahtijeva da se taj dodatak hrani za životinje uvrsti u kategoriju dodataka „kokcidiostatici i histomonostatici”. Uz taj zahtjev bili su priloženi detalji i dokumenti koji se zahtijevaju u skladu s člankom 7. stavkom 3. Uredbe (EZ) br. 1831/2003.

               (4)

               Europska agencija za sigurnost hrane (dalje u tekstu „Agencija”) zaključila je u svom mišljenju od 7. ožujka 2011. da robenidin hidroklorid u okviru predloženih uvjeta korištenja nema štetan učinak na zdravlje životinja, zdravlje ljudi ni na okoliš i da je taj dodatak učinkovit za kontrolu kokcidioze kod kunića za tov i za rasplod (5). Agencija je također potvrdila izvješće o metodi analize dodatka hrani za životinje koji se koristi u hranidbi životinja, koje je podnio Referentni laboratorij Europske unije za dodatke hrani za životinje osnovan Uredbom (EZ) br. 1831/2003.

               (5)

               Procjena robenidin hidroklorida pokazuje da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s time, korištenje tog pripravka potrebno je odobriti kako je navedeno u Prilogu ovoj Uredbi.

               (6)

               Budući da se ovom Uredbom izdaje novo odobrenje, briše se upis u Uredbi (EZ) br. 2430/1999 u vezi s robenidin hidrokloridom za kuniće za rasplod.

               (7)

               Kao dodatna posljedica ovog novog odobrenja, upis za robenidin hidroklorid u Prilogu Uredbi (EZ) br. 1800/2004 potrebno je izmijeniti.

               (8)

               S obzirom na to da izmjene uvjeta za odobrenje nisu povezane sa sigurnosnim razlozima, primjereno je dozvoliti prijelazno razdoblje za raspolaganje postojećim zalihama premiksa i krmnih smjesa koji sadrže navedeni pripravak, kako je odobreno Uredbom (EZ) br. 2430/1999 za korištenje kod kunića za rasplod i Uredbom (EZ) br. 1800/2004 za korištenje kod kunića za tov.

               (9)

               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Pripravak specificiran u Prilogu I. koji pripada kategoriji dodataka hrani za životinje „kokcidiostatici i histomonostatici” odobrava se kao dodatak hrani za životinje u skladu s uvjetima utvrđenima u tom Prilogu.
   Članak 2.
   U Prilogu I. Uredbi (EZ) br. 2430/1999, upis pod registarskim brojem dodatka hrani za životinje E 758 u vezi s robenidin hidrokloridom za kuniće za rasplod briše se.
   Članak 3.
   Prilog Uredbi (EZ) br. 1800/2004 izmjenjuje se u skladu s Prilogom II. ovoj Uredbi.
   Članak 4.
   Premiksi i krmne smjese označeni u skladu s Direktivom 70/524/EEZ i koji sadrže robenidin hidroklorid, koji je odobren Uredbom (EZ) br. 2430/1999 za korištenje kod kunića za rasplod i Uredbom (EZ) br. 1800/2004 za korištenje kod kunića za tov, mogu se i dalje stavljati na tržište i koristiti do iscrpljenja postojećih zaliha.
   Članak 5.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 31. svibnja 2011.

            Za Komisiju

            Predsjednik

         José Manuel BARROSO

      (1)  SL L 268, 18.10.2003., str. 29.

      (2)  SL L 270, 14.12.1970., str. 1.

      (3)  SL L 296, 17.11.1999., str. 3.

      (4)  SL L 317, 16.10.2004., str. 37.

      (5)  EFSA Journal 2011; 9(3):2102.
   PRILOG I.

               Identifikacijski broj dodatka

               Naziv nositelja odobrenja

               Dodatak hrani za životinje
               (trgovački naziv)

               Sastav, kemijska formula, opis, analitička metoda

               Vrsta ili kategorija životinje

               Najviša dob

               Najmanja dopuštena količina

               Najveća dopuštena količina

               Ostale odredbe

               Trajanje odobrenja

               Najveća dopuštena količina rezidua (NDK) u relevantnim prehrambenim proizvodima životinjskog podrijetla

               mg aktivne tvari/kg potpune krmne smjese s udjelom vlage od 12 %

                  Kokcidiostatici i histomonostatici

               5 1 758

               Alpharma Belgium BVBA

               Robenidin hidroklorid 66g/kg
               (Cycostat 66G)

                           Sastav dodatka hrani za životinje

                                       Robenidin hidroklorid: 66 g/kg

                                       Lignosulfonat: 40 g/kg

                                       Kalcijev sulfat dihidrat: 894 g/kg

                              Aktivna tvar

                           Robenidin hidroklorid,
                           C15H13Cl2N5. HCl,
                           CAS br: 25875-50-7,
                           1,3-bis [(p-klorobenziliden) amino]-guanidin Hidroklorid: > 97 %
                           povezane nečistoće:

                                       N,N’,N”-Tris[(p-Cl-benziliden)amino]guanidin (TRIS): ≤ 0,5 %

                                       Bis-4[4-Cl-benziliden]hidrazin (AZIN): ≤ 0,5 %

                              Analitičke metode
                               (1)

                           Određivanje robenidin hidroklorida u hrani za životinje: tekućinska kromatografija visoke djelotvornosti s reverznim fazama u povezanosti s ultraljubičastom spektrometrijom (HPLC/UV) u skladu s metodom E iz Priloga IV. Uredbi Komisije (EZ) br. 152/2009 (2).

               Kunići za rasplod

               —

               50

               66

                           1.

                           Dodatak hrani za životinje dodaje se u krmnu smjesu u obliku premiksa.

                           2.

                           Robenidin hidroklorid ne smije se miješati s drugim kokcidiostaticima.

                           3.

                           Iz sigurnosnih razloga, pri rukovanju je potrebno koristiti zaštitu za disanje, naočale i rukavice.

                           4.

                           Nositelj odobrenja mora nakon stavljanja na tržište planirati i provesti program nadgledanja rezistentnosti na Eimeria spp.

                           5.

                           Korištenje je zabranjeno najmanje 5 dana prije klanja.

               21. lipnja 2021.

               200 μg/kg mokre težine za jetra i bubrege
               100 μg/kg mokre težine za sva druga tkiva

               Kunići za tov

               50

               66

      (1)  Detalji o analitičkoj metodi dostupni su na sljedećoj adresi Referentnog laboratorija Europske unije: http://irmm.jrc.ec.europa.eu/EURLs/EURL_feed_additives/Pages/index.aspx

      (2)  SL L 54, 26.2.2009., str. 1.
   PRILOG II.
   Prilog Uredbi (EZ) br. 1800/2004 zamjenjuje se sljedećim:

         „PRILOG

                     Registracijski broj dodatka hrani za životinje

                     Naziv i registracijski broj osobe koja je odgovorna za stavljanje dodatka hrani za životinje u promet

                     Dodatak hrani za životinje
                     (trgovački naziv)

                     Sastav, kemijska formula, opis

                     Vrsta ili kategorija životinje

                     Najviša dob

                     Najmanja dopuštena količina

                     Najveća dopuštena količina

                     Ostale odredbe

                     Trajanje odobrenja

                     mg aktivne tvari/kg potpune krmne smjese

                        Kokcidiostatici i druge ljekovite tvari

                     E 758

                     Alpharma Belgium BVBA

                     Robenidin hidroklorid 66 g/kg
                     (Cycostat 66G)

                                 Sastav dodatka hrani za životinje

                                             Robenidin hidroklorid: 66 g/kg

                                             Lignosulfonat: 40 g/kg

                                             Kalcijev sulfat dihidrat: 894 g/kg

                                    Aktivna tvar

                                 Robenidin hidroklorid,
                                 C15H13Cl2N5. HCl,
                                 1,3-bis [(p-klorobenziliden) amino]-guanidin hidroklorid CAS br: 25875-50-7,
                                 povezane nečistoće:

                                             N,N’,N”-Tris[(p-Cl-benziliden)amino]guanidin (TRIS): ≤ 0,5 %

                                             bis-4[4-Cl-benziliden]hidrazin (AZIN): ≤ 0,5 %

                     Pilići za tov

                     —

                     30

                     36

                     Korištenje je zabranjeno najmanje 5 dana prije klanja.

                     29. listopada 2014.

                     Pure

                     30

                     36

                     Korištenje je zabranjeno najmanje 5 dana prije klanja.

                     29. listopada 2014.”


title: Provedbena uredba Komisije (EU) 2015/1286 оd 23. srpnja 2015. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Pancetta di Calabria (ZOI))

text:
               28.7.2015

               HR

               Službeni list Europske unije

               L 198/14

         PROVEDBENA UREDBA KOMISIJE (EU) 2015/1286
   оd 23. srpnja 2015.
   o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Pancetta di Calabria (ZOI))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Italije za odobrenje izmjene specifikacije za zaštićenu oznaku izvornosti „Pancetta di Calabria”, registriranu u skladu s Uredbom Komisije (EZ) br. 134/98 (2).

               (2)

               Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije
                   (3).

               (3)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije, povezana s nazivom „Pancetta di Calabria” (ZOI).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. srpnja 2015.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  Uredba Komisije (EZ) br. 134/98 od 20. siječnja 1998. o dopuni Priloga Uredbi (EZ) br. 1107/96 o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe (EEZ) br. 2081/92 (SL L 15, 21.1.1998., str. 6.).

      (3)  SL C 78, 6.3.2015., str. 9.


title: Provedbena uredba Komisije (EU) br. 88/2012 od 1. veljače 2012. o izmjeni Uredbe (EZ) br. 1210/2003 o određenim posebnim ograničenjima u gospodarskim i financijskim odnosima s Irakom

text:
               18/Sv. 002

               HR

               Službeni list Europske unije

               326

         32012R0088

               L 030/11

               SLUŽBENI LIST EUROPSKE UNIJE

               01.02.2012.

      PROVEDBENA UREDBA KOMISIJE (EU) br. 88/2012
   od 1. veljače 2012.
   o izmjeni Uredbe (EZ) br. 1210/2003 o određenim posebnim ograničenjima u gospodarskim i financijskim odnosima s Irakom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1210/2003 od 7. srpnja 2003. o određenim posebnim ograničenjima u gospodarskim i financijskim odnosima s Irakom (1), a posebno njezin članak 11. točku (b),
   budući da:

               (1)

               Prilog IV. Uredbi (EZ) br. 1210/2003 navodi fizičke i pravne osobe, tijela ili subjekte povezane s režimom bivšeg predsjednika Saddama Husseina na koje se odnosi zamrzavanje financijskih sredstava i gospodarskih izvora na temelju te Uredbe.

               (2)

               Odbor za sankcije Vijeća sigurnosti Ujedinjenih naroda 2. lipnja 2011. odlučio je brisati dvije fizičke osobe s popisa osoba ili subjekata na koje treba primijeniti zamrzavanje financijskih sredstava i gospodarskih izvora, upućivanjem na stavak 23. točku (b) Rezolucije 1483 (2003.) Vijeća sigurnosti Ujedinjenih naroda. Nadalje, Odbor za sankcije 6. prosinca 2011. odlučio je brisati jednu fizičku osobu s tog popisa.

               (3)

               Prilog V. Uredbi (EZ) br. 1210/2003 navodi nadležna tijela kojima su dodijeljene određene posebne funkcije u vezi s provedbom te Uredbe. Taj popis trebalo bi ažurirati na temelju informacija primljenih od Grčke i Mađarske.

               (4)

               Priloge IV. i V. Uredbi (EZ) br. 1210/2003 trebalo bi stoga na odgovarajući način izmijeniti.

         DONIJELA JE OVU UREDBU:
   Članak 1.
   Prilog IV. Uredbi (EZ) br. 1210/2003 mijenja se kako je određeno u Prilogu I. ovoj Uredbi.
   Članak 2.
   Prilog V. Uredbi (EZ) br. 1210/2003 mijenja se kako je određeno u Prilogu II. ovoj Uredbi.
   Članak 3.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. veljače 2012.

            Za Komisiju,

            U ime predsjednika,

            Voditelj službe za instrumente vanjske politike

      (1)  SL L 169, 8.7.2003., str. 6. Uredba kako je zadnje izmijenjena Uredbom Vijeća (EU) br 131/2011 (SL L 41, 15.2.2011., str. 1.).
   PRILOG I.
   Sljedeće fizičke osobe, tijela ili subjekti brišu se iz Priloga IV. Uredbi (EZ) br. 1210/2003:

               (1)

               Nabil Victor Karam. Datum rođenja: 1954. Adrese: (a) C/o Trading and Transport Services, Al-Razi Medical Complex, Jabal Al-Hussein, Amman, Jordan, (b) C/o Alfa Company Limited for International Trading and Marketing, P.O. Box 910606, Amman 11191, Jordan. Državljanstvo: libanonsko.

               (2)

               Hikmat Jarjes Bahnam (alias Hikmat Gargees). Adresa: Bagdad, Irak. Broj putovnice 035667 (iračka).

               (3)

               Tarik Nasser S. Al Obaidi (alias (a) Tarik al’Ubaydi, (b) Tariq al’Ubaydi). Datum rođenja: 1945. Mjesto rođenja: Bagdad, Irak. Adresa: Bagdad, Irak. Broj putovnice 212331 (iračka).

         PRILOG II.
   Prilog V. Uredbi (EZ) br. 1210/2003 mijenja se kako slijedi:

               (1)

               Adresa mrežne stranice za informacije o nadležnom tijelu pod naslovom „GRČKA” zamjenjuje se sa:
               http://www1.mfa.gr/en/foreign-policy/global-issues/international-sanctions.html;

               (2)

               Adresa mrežne stranice za informacije o nadležnom tijelu pod naslovom „MAĐARSKA” zamjenjuje se sa:
               „http://www.kormany.hu/download/5/35/50000/ENSZBT-ET-szankcios-tajekoztato.pdf”.


title: Provedbena uredba Komisije (EU) 2017/990 оd 12. lipnja 2017. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Bayerisches Bier (ZOZP)]

text:
               13.6.2017

               HR

               Službeni list Europske unije

               L 149/57

         PROVEDBENA UREDBA KOMISIJE (EU) 2017/990
   оd 12. lipnja 2017.
   o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Bayerisches Bier (ZOZP)]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 3. točku (a),
   budući da:

               (1)

               U skladu s člankom 53. stavkom 1. prvim podstavkom Uredbe (EU) br. 1151/2012 Komisija je ispitala zahtjev Njemačke za odobrenje izmjene specifikacije za zaštićenu oznaku zemljopisnog podrijetla (ZOZP) „Bayerisches Bier”, registriranu u skladu s Uredbom Vijeća (EZ) br. 1347/2001 (2).

               (2)

               Budući da predmetna izmjena nije bila manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. te Uredbe objavila zahtjev za izmjenu u Službenom listu Europske unije
                   (3).

               (3)

               Komisija je 22. veljače 2016. zaprimila prigovor Nizozemske. Povezanu obrazloženu izjavu o prigovoru Komisija je zaprimila 19. travnja 2016.

               (4)

               S obzirom na to da je taj prigovor smatrala prihvatljivim, Komisija je dopisom od 6. lipnja 2016. pozvala Njemačku i Nizozemsku da o tome provedu savjetovanja u razdoblju od tri mjeseca kako bi se međusobno dogovorile u skladu sa svojim unutarnjim postupcima.

               (5)

               Rok za savjetovanje produljen je za tri mjeseca.

               (6)

               Među strankama je postignut dogovor. Njemačka je dopisom od 4. siječnja 2017. Komisiju obavijestila o rezultatima dogovora.

               (7)

               Nizozemska je osporila posljednji stavak odjeljka 5. objavljenoga pročišćenog jedinstvenog dokumenta koji glasi „Zaključke institucija EU-a u skladu s pojednostavnjenim postupkom deklariranja o povezanosti piva ‚Bayerisches Bier’ i njegova ugleda preispitao je i potvrdio Sud Europske unije u okviru predmeta C-343/07” jer se njime ne ispunjavaju uvjeti za izmjenu u skladu s Uredbom (EU) br. 1151/2012 te uredbama Komisije (EU) br. 664/2014 (4) i 668/2014 (5).

               (8)

               Razlozi su koje je naveo podnositelj prigovora sljedeći: nedostatak razloga i objašnjenja u zahtjevu za umetanje spornog stavka; u tom stavku ne bi bili navedeni podaci kojima bi se potkrijepila povezanost sa zemljopisnim područjem iako bi se nalazili u odjeljku jedinstvenog dokumenta koji je se odnosi na povezanost; taj bi stavak bio netočan i obmanjujući jer Sud Europske unije u okviru predmeta C-343/07 ne preispituje niti ne potvrđuje ispunjava li se temeljni zahtjev za povezanost sa zemljopisnim područjem; tim bi se stavkom naštetilo društvu Bavaria NV jer bi se moglo dovesti u pitanje postojanje žigova „Bavaria” koje upotrebljavaju Bavaria NV i povezani subjekti u čijem su vlasništvu.

               (9)

               Njemačka je pristala ukloniti sporni stavak.

               (10)

               U pogledu svega prethodno navedenog Komisija smatra da bi izmjenu trebalo odobriti bez spornog stavka u jedinstvenom dokumentu. Pročišćenu verziju jedinstvenog dokumenta trebalo bi objaviti u informativne svrhe,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije povezana s nazivom „Bayerisches Bier” (ZOZP). Pročišćeni jedinstveni dokument nalazi se u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. lipnja 2017.

            Za Komisiju

            Predsjednik

         Jean-Claude JUNCKER

      (1)  SL L 343, 14.12.2012., str. 1.

      (2)  Uredba Vijeća (EZ) br. 1347/2001 od 28. lipnja 2001. o dopuni Priloga Uredbi Komisije (EZ) br. 1107/96 o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92. (SL L 182, 5.7.2001., str. 3.).

      (3)  SL C 390, 24.11.2015., str. 25.

      (4)  Delegirana uredba Komisije (EU) br. 664/2014 od 18. prosinca 2013. o dopuni Uredbe (EU) br. 1151/2012 Europskog parlamenta i Vijeća s obzirom na utvrđivanje simbola Unije za zaštićene oznake izvornosti, zaštićene oznake zemljopisnog podrijetla i zajamčeno tradicionalne specijalitete i s obzirom na određena pravila o podrijetlu, određena pravila postupka i određena dodatna prijelazna pravila (SL L 179, 19.6.2014., str. 17.).

      (5)  Provedbena uredba Komisije (EU) br. 668/2014 оd 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).

      PRILOG

         JEDINSTVENI DOKUMENT

         „BAYERISCHES BIER”

         EU br.: DE-PGI-0117-01220 – 4.4.2014.

         ZOI ( )

         ZOZP (X)

      1.   Naziv

      „Bayerisches Bier”
      2.   Država članica ili treća zemlja

      Njemačka
      3.   Opis poljoprivrednog ili prehrambenog proizvoda

      3.1.   Vrsta proizvoda

      Razred 2.1. Pivo
      3.2.   Opis proizvoda na koji se odnosi naziv iz točke 1.

            Schankbier

      pivo donjeg vrenja

                  Originalna sladovina (%)

                  :

                  7,0–9,0

                  % volumnog udjela alkohola

                  :

                  2,5–3,5

                  Boja (EBC)

                  :

                  5–20 jedinica

                  Gorčina (EBC)

                  :

                  10–30 jedinica

            resko pivo punog i blagog okusa, s manje kalorija i volumnog udjela alkohola od punog jakog piva (Vollbier)

            Hell/Lager

      pivo donjeg vrenja

                  Originalna sladovina (%)

                  :

                  11,0–12,5

                  % volumnog udjela alkohola

                  :

                  4,5–5,5

                  Boja (EBC)

                  :

                  5–20 jedinica

                  Gorčina (EBC)

                  :

                  10–25 jedinica

            lagano aromatično, svijetlo, blago pivo punog okusa

            Pils

      pivo donjeg vrenja

                  Originalna sladovina (%)

                  :

                  11,0–12,5

                  % volumnog udjela alkohola

                  :

                  4,5–6,0

                  Boja (EBC)

                  :

                  5 – 15 jedinica

                  Gorčina (EBC)

                  :

                  30 – 40 jedinica

            osebujno, lagano oštro pivo s primjesom gorčine hmelja

            Izvoz

      pivo donjeg vrenja

                  Originalna sladovina (%)

                  :

                  12,0–13,5

                  % volumnog udjela alkohola

                  :

                  4,5–6,0

                  Boja (EBC)

                  :

                  5 – 65 jedinica (svijetlo – tamno)

                  Gorčina (EBC)

                  :

                  15 – 35 jedinica

            pun, zaokružen gorak okus

            Dunkel

      pivo donjeg vrenja

                  Originalna sladovina (%)

                  :

                  11,0–14,0

                  % volumnog udjela alkohola

                  :

                  4,5–6,0

                  Boja (EBC)

                  :

                  40 – 65 jedinica

                  Gorčina (EBC)

                  :

                  15 – 35 jedinica

            pivo punog okusa s aromom slada

            Schwarzbier

      pivo donjeg vrenja

                  Originalna sladovina (%)

                  :

                  11,0–13,0

                  % volumnog udjela alkohola

                  :

                  4,5–6,0

                  Boja (EBC)

                  :

                  65 – 150 jedinica

                  Gorčina (EBC)

                  :

                  15 – 40 jedinica

            pivo s prženom aromom i blagom aromom slada te s laganom gorčinom hmelja

            Märzen/Festbier

      pivo donjeg vrenja

                  Originalna sladovina (%)

                  :

                  13,0–14,5

                  % volumnog udjela alkohola

                  :

                  5,0–6,5

                  Boja (EBC)

                  :

                  7–40 jedinica

                  Gorčina (EBC)

                  :

                  12–45 jedinica

            pivo s okusom slada i blagom gorčinom hmelja

            Bock

      pivo donjeg vrenja

                  Originalna sladovina (%)

                  :

                  16,0–18,0

                  % volumnog udjela alkohola

                  :

                  6,0–8,5

                  Boja (EBC)

                  :

                  7–120 jedinica (svijetlo – tamno)

                  Gorčina (EBC)

                  :

                  15–40 jedinica

            pivo punog okusa s aromom slada i nježnom aromom hmelja

            Doppelbock

      pivo donjeg vrenja

                  Originalna sladovina (%)

                  :

                  18,0–21,0

                  % volumnog udjela alkohola

                  :

                  7,0–9,5

                  Boja (EBC)

                  :

                  10–150 jedinica (svijetlo – tamno)

                  Gorčina (EBC)

                  :

                  15–35 jedinica

            pivo izrazito punog okusa s aromom slada i primjesom karamele

            Weizenschankbier

      pivo gornjeg vrenja

                  Originalna sladovina (%)

                  :

                  7,0–9,0

                  % volumnog udjela alkohola

                  :

                  2,5–3,5

                  Boja (EBC)

                  :

                  7–30 jedinica

                  Gorčina (EBC)

                  :

                  5–20 jedinica

            resko pivo s aromom kvasca

            Weizenbier

      pivo gornjeg vrenja

                  Originalna sladovina (%)

                  :

                  11,0–13,5

                  % volumnog udjela alkohola

                  :

                  4,5–5,5

                  Boja (EBC)

                  :

                  5–65 jedinica (svijetlo – tamno)

                  Gorčina (EBC)

                  :

                  10–30 jedinica

            pivo s voćnim notama, s aromom pšenice i laganim okusom slada

            Kristallweizen

      pivo gornjeg vrenja

                  Originalna sladovina (%)

                  :

                  11,0–13,5

                  % volumnog udjela alkohola

                  :

                  4,5–5,5

                  Boja (EBC)

                  :

                  5–18 jedinica

                  Gorčina (EBC)

                  :

                  5–20 jedinica

            karbonizirano pivo s aromom pšenice

            Rauchbier

      pivo donjeg vrenja

                  Originalna sladovina (%)

                  :

                  11,0–14,5

                  % volumnog udjela alkohola

                  :

                  4,5–6,0

                  Boja (EBC)

                  :

                  30–60 jedinica

                  Gorčina (EBC)

                  :

                  20–30 jedinica

            pivo punog okusa s aromom dima

            Kellerbier/Zwickelbier

      pivo donjeg vrenja

                  Originalna sladovina ( %)

                  :

                  11,0–13,5

                  % volumnog udjela alkohola

                  :

                  4,5–6,0

                  Boja (EBC)

                  :

                  5–60 jedinica

                  Gorčina (EBC)

                  :

                  10–35 jedinica

            pivo s blagom gorčinom hmelja, nefiltrirano, iz donjeg dijela bačve, s niskim udjelom ugljičnog dioksida

            Eisbier/Icebier

      pivo donjeg vrenja

                  Originalna sladovina ( %)

                  :

                  11,0–13,0

                  % volumnog udjela alkohola

                  :

                  4,5–5,0

                  Boja (EBC)

                  :

                  5–20 jedinica

                  Gorčina (EBC)

                  :

                  10–25 jedinica

            vrlo blago i meko
      Na te se vrijednosti primjenjuju dopuštena analitička odstupanja utvrđena zakonom koja priznaju mjerodavna tijela za praćenje hrane u Bavarskoj.
      3.3.   Hrana za životinje (samo za proizvode životinjskog podrijetla) i sirovine (samo za prerađene proizvode)

      Većinom se upotrebljavaju lokalne bavarske sirovine visoke kvalitete (voda, hmelj, slad). Znanstvene ustanove (npr. Tehničko sveučilište München-Weihenstephan) redovito provode kontrolu kvalitete hmelja i sladi.
      3.4.   Posebni proizvodni postupci koji se moraju provesti na određenom zemljopisnom području

      Cijeli proizvodni proces odvija se na navedenom zemljopisnom području.
      3.5.   Posebna pravila za rezanje, ribanje, pakiranje itd. proizvoda na koji se odnosi registrirani naziv

      —
      3.6.   Posebna pravila za označivanje proizvoda na koji se odnosi registrirani naziv

      Na etiketi je navedena jedna od vrsta piva iz stavka 3. stavka 2. zajedno s oznakom „Bayerisches Bier”.
      4.   Sažeta definicija zemljopisnog područja

      Bavarska, podijeljena u sedam regija.
      5.   Povezanost sa zemljopisnim područjem

      Kvaliteta i ugled piva „Bayerisches Bier” može se pripisati stoljetnoj tradiciji proizvodnje piva na temelju Bavarskog zakona o čistoći iz 1516. Proizvodni postupak koji treba slijediti utvrđen je zakonom u 15. stoljeću. Razvojem stručnog znanja bavarskih pivara tijekom stoljeća pojavio se velik broj različitih recepata, što je dovelo do raznolikosti vrsta bez premca u svijetu. Bavarska je kolijevka pšeničnog piva i u njoj se nalazi najveća pivovara pšeničnog piva na svijetu. U Weihenstephanu se nalazi jedna od najvećih pivovara na svijetu. Zahvaljujući dugoj tradiciji proizvodnje piva, raznolikosti vrsta i pretežitoj uporabi bavarskih sirovina vrhunske kvalitete „Bayerisches Bier” uglavnom uživa velik ugled među potrošačima.

         Upućivanje na objavljenu specifikaciju proizvoda

      (članak 6. stavak 1. drugi podstavak ove Uredbe)
      http://register.dpma.de/DPMAregister/geo/detail.pdfdownload/40790


title: Provedbena uredba Komisije (EU) 2015/1110 оd 8. srpnja 2015. o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 26. lipnja 2015. do 3. srpnja 2015. u okviru carinske kvote koja je Uredbom (EZ) br. 969/2006 otvorena za kukuruz

text:
               9.7.2015

               HR

               Službeni list Europske unije

               L 181/80

         PROVEDBENA UREDBA KOMISIJE (EU) 2015/1110
   оd 8. srpnja 2015.
   o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 26. lipnja 2015. do 3. srpnja 2015. u okviru carinske kvote koja je Uredbom (EZ) br. 969/2006 otvorena za kukuruz
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188. stavke 1. i 3.,
   budući da:

               (1)

               Uredbom Komisije (EZ) br. 969/2006 (2) otvorena je godišnja uvozna carinska kvota za 277 988 tona kukuruza (redni broj 09.4131).

               (2)

               Člankom 2. stavkom 1. Uredbe (EZ) br. 969/2006 određena je količina od 138 994 tone za drugo podrazdoblje od 1. srpnja 2015. do 31. prosinca 2015.

               (3)

               Količine obuhvaćene zahtjevima za uvozne dozvole podnesenima od 26. lipnja 2015. od 13.00 sati do 3. srpnja 2015. do 13.00 sati prema briselskom vremenu premašuju raspoložive količine. Stoga je potrebno odrediti u kojoj se mjeri mogu izdavati uvozne dozvole tako da se odredi koeficijent dodjele koji će se primjenjivati na zatražene količine, izračunan u skladu s člankom 7. stavkom 2. Uredbe Komisije (EZ) br. 1301/2006 (3).

               (4)

               Potrebno je obustaviti izdavanje uvoznih dozvola na temelju Uredbe (EZ) br. 969/2006 za tekuće razdoblje kvote.

               (5)

               Kako bi se osigurala učinkovitost mjere, ova bi Uredba trebala stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   1.   Količine obuhvaćene zahtjevima za uvozne dozvole u okviru kvote iz članka 2. stavka 1. Uredbe (EZ) br. 969/2006 (redni broj 09.4131), podnesenima od 26. lipnja 2015. od 13.00 sati do 3. srpnja 2015. u 13.00 sati prema briselskom vremenu množe se s koeficijentom dodjele od 77,459146 %.
   2.   Podnošenje novih zahtjeva za dozvole, u okviru kvote iz članka 2. stavka 1. Uredbe (EZ) br. 969/2006 (redni broj 09.4131) obustavlja se od 3. srpnja 2015. u 13.00 sati prema briselskom vremenu za tekuće razdoblje kvote.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. srpnja 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  Uredba Komisije (EZ) br. 969/2006 od 29. lipnja 2006. o otvaranju i upravljanju carinskom kvotom Zajednice za uvoz kukuruza iz trećih zemalja (SL L 176, 30.6.2006., str. 44.).

      (3)  Uredba Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (SL L 238, 1.9.2006., str. 13.).


title: Provedbena uredba Komisije (EU) 2015/888 оd 29. svibnja 2015. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Arroz Carolino do Baixo Mondego (ZOZP))

text:
               11.6.2015

               HR

               Službeni list Europske unije

               L 146/1

         PROVEDBENA UREDBA KOMISIJE (EU) 2015/888
   оd 29. svibnja 2015.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Arroz Carolino do Baixo Mondego (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 50. stavkom 2. točkom (a) Uredbe (EU) br. 1151/2012, zahtjev Portugala za upis naziva „Arroz Carolino do Baixo Mondego” u registar objavljen je u Službenom listu Europske unije
                   (2).

               (2)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Arroz Carolino do Baixo Mondego” potrebno je upisati u registar,

         DONIJELA JE OVU UREDBU:
   Članak 1.
   Naziv „Arroz Carolino do Baixo Mondego” (ZOZP) upisuje se u registar.
   Naziv iz prvog stavka odnosi se na proizvod iz razreda 1.6. Voće, povrće i žitarice, u prirodnom stanju ili prerađeni iz Priloga XI. Provedbenoj uredbi Komisije (EU) br. 668/2014 (3).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. svibnja 2015.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  SL C 25, 24.1.2015., str. 18.

      (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 1128/2012 od 26. studenoga 2012. o razvrstavanju određene robe u kombiniranu nomenklaturu

text:
               02/Sv. 022

               HR

               Službeni list Europske unije

               266

         32012R1128

               L 331/15

               SLUŽBENI LIST EUROPSKE UNIJE

               26.11.2012.

      PROVEDBENA UREDBA KOMISIJE (EU) 1128/2012
   od 26. studenoga 2012.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Zbog osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera koje su u vezi s robnom razmjenom.

               (3)

               U skladu s navedenim Općim pravilima, robu opisanu u stupcu 1 tablice iz Priloga treba razvrstati pod odgovarajuće oznake KN iz stupca 2, a na temelju razloga iz stupca 3 navedene tablice.

               (4)

               Primjereno je da se, u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik u razdoblju od tri mjeseca može i dalje pozivati na obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom.

               (5)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba iz stupca 1 priložene tablice razvrstava se u kombiniranu nomenklaturu sukladno odgovarajućoj oznaci KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju odredaba članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. studenoga 2012.

            Za Komisiju U ime Predsjednika

         Algirdas ŠEMETA

            Član Komisije

      (1)  SL L 256, 7.9.1987., str. 1.

      (2)  SL L 302, 19.10.1992., str. 1.

   PRILOG

               Naziv robe

               Razvrstavanje
               (oznaka KN)

               Razlozi

               1.

               2.

               3.

               Ploča (vodootporna panel ploča) od trinaest slojeva drva zalijepljenih ljepilom otpornim na kipuću vodu. Listovi su raspoređeni tako da su zrna uzastopnih slojeva položena pod kutom.
               Unutarnji slojevi su tanji od 2 milimetra. Dva vanjska sloja su tanja od 1 milimetra i načinjeni su od jablana koji je prekriven polimerskim slojem za izolaciju.
               Gustoća ploče je 0.5 g/cm3.
               Ploča se koristi u izgradnji, na primjer za lijevanje betona.

               4412 32 10

               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature i tekstom oznaka KN 4412, 4412 32 i 4412 32 10.
               Razvrstavanje pod tarifnim brojem 4413 kao zgusnuto drvo je isključeno jer ploča nije kemijski ili fizički tretirana kako bi se povećala gustoća ili tvrdoća te poboljšala mehanička čvrstoća ili otpor na kemijske ili električne agente (vidjeti također Napomene s objašnjenjem Harmoniziranog sustava za tarifni broj 4413).
               Ploča se smatra šperpločom s obzirom da se sastoji od nekoliko listova drva koji su zalijepljeni i raspoređeni jedan na drugi tako da su zrna uzastopnih slojeva položena pod kutom (vidjeti također Napomene s objašnjenjem Harmoniziranog sustava za tarifni broj 4412, točku 1.).
               Ploča se stoga razvrstava pod oznakom KN 4412 32 10 kao ostala šperploča kojoj barem jedan vanjski sloj nije od crnogoričnog drva.


title: Provedbena uredba Komisije (EU) br. 365/2014 оd 7. travnja 2014. o izmjenama Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi

text:
               11.4.2014

               HR

               Službeni list Europske unije

               L 108/9

         PROVEDBENA UREDBA KOMISIJE (EU) br. 365/2014
   оd 7. travnja 2014.
   o izmjenama Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Uredbom (EEZ) br. 2658/87 uvedena je nomenklatura roba koja se u daljnjem tekstu naziva „kombiniranom nomenklaturom”, a navodi se u Prilogu I. toj Uredbi.

               (2)

               Radi pravne sigurnosti potrebno je pojasniti područje primjene kombinirane nomenklature u vezi s podbrojevima 0408 11 i 0408 19, koji obuhvaćaju „žutanjke”.

               (3)

               Izraz „na drugi način konzervirani” u smislu broja 0408 za potrebe podbrojeva 0408 11 i 0408 19 obuhvaća uporabu ograničene količine soli ili kemikalija u svrhu konzerviranja uz uvjet da sol odnosno kemikalije ne utječu na svojstva tog proizvoda. Ne smije se dodavati veća količina soli odnosno kemikalija nego što je nužno kako bi se osiguralo konzerviranje proizvoda u skladu s uobičajenim metodama za proizvodnju proizvoda iz podbrojeva 0408 11 i 0408 19. U načelu se smatra da količina soli do 12 % masenog udjela ili vrlo male količine drugih konzervansa ne mijenjaju svojstva žutanjaka te su prihvatljivi za potrebe podbrojeva 0408 11 i 0408 19.

               (4)

               Stoga je u poglavlje 4. drugog dijela kombinirane nomenklature potrebno dodati novu napomenu kako bi se osiguralo jedinstveno tumačenje u cijeloj Uniji.

               (5)

               Prilog I. Uredbi (EEZ) br. 2658/87 stoga treba na odgovarajući način izmijeniti.

               (6)

               Mjere predviđene ovom Uredbom u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   U poglavlje 4. drugog dijela kombinirane nomenklature iz Priloga I. Uredbi (EEZ) br. 2658/87 dodaje se sljedeća dodatna napomena 2.:

                  „2.

                  Za potrebe podbrojeva 0408 11 i 0408 19 vrijedi sljedeće:
                  Izraz ‚na drugi način konzervirani’ primjenjuje se i na žutanjke s ograničenom količinom soli (u načelu ne više od približno 12 % masenog udjela) ili vrlo malom količinom kemikalija dodanih u svrhu konzerviranja samo ako su ispunjena oba sljedeća uvjeta:

                              i.

                              proizvodi su zadržali svojstva žutanjaka u smislu podbrojeva 0408 11 i 0408 19;

                              ii.

                              nije upotrijebljena veća količina soli odnosno kemikalija nego što je nužno za potrebe konzerviranja.”

   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. travnja 2014.

            Za Komisiju,

            u ime predsjednika,

         Algirdas ŠEMETA

            Član Komisije

      (1)  SL L 256, 7.9.1987., str. 1.


title: Provedbena uredba Komisije (EU) 2017/1488 оd 18. kolovoza 2017. o 274. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom

text:
               19.8.2017

               HR

               Službeni list Europske unije

               L 215/1

         PROVEDBENA UREDBA KOMISIJE (EU) 2017/1488
   оd 18. kolovoza 2017.
   o 274. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom (1), a posebno njezin članak 7. stavak 1. točku (a) i članak 7.a stavak 5.,
   budući da:

               (1)

               U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora u skladu s tom uredbom.

               (2)

               Odbor za sankcije Vijeća sigurnosti Ujedinjenih naroda odlučio je 9. kolovoza 2017. izmijeniti jedan unos na popisu osoba, skupina i subjekata na koje se primjenjuje zamrzavanje financijskih sredstava i gospodarskih izvora. Prilog I. Uredbi (EZ) br. 881/2002 trebalo bi stoga na odgovarajući način izmijeniti,

         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. kolovoza 2017.

            Za Komisiju,

            u ime predsjednika,

            voditelj Službe za instrumente vanjske politike

      (1)  SL L 139, 29.5.2002., str. 9.

      PRILOG
      U Prilogu I. Uredbi (EZ) br. 881/2002 podaci za utvrđivanje identiteta u sljedećem unosu pod naslovom „Fizičke osobe”:

         „Rustam Magomedovich Aselderov (u izvornom pismu: Рустам Магомедович Асельдеров) (alias (a) Abu Muhammad (u izvornom pismu: Абу Мухаммад), (b) Abu Muhammad Al-Kadari (u izvornom pismu: Абу Мухаммад Аль-Кадари), (c) Muhamadmuhtar (u izvornom pismu: Мухамадмухтар). Datum rođenja: 9.3.1981. Mjesto rođenja: selo Iki-Burul, okrug Iki-Burulskiy, Kalmička Republika, Ruska Federacija. Državljanstvo: Ruska Federacija. Broj putovnice: broj ruske putovnice 8208 br. 555627, koju je izdao ured Uprave savezne službe za migraciju Ruske Federacije za Republiku Dagestan u Leninskiju. Datum uvrštenja u skladu s člankom 7.d stavkom 2. točkom (i): 12.12.2016.”

      zamjenjuju se sljedećim:

         „Rustam Magomedovich Aselderov (u izvornom pismu: Рустам Магомедович Асельдеров) (alias (a) Abu Muhammad (u izvornom pismu: Абу Мухаммад), (b) Abu Muhammad Al-Kadari (u izvornom pismu: Абу Мухаммад Аль-Кадари), (c) Muhamadmuhtar (u izvornom pismu: Мухамадмухтар)). Datum rođenja: 9.3.1981. Mjesto rođenja: selo Iki-Burul, okrug Iki-Burulskiy, Kalmička Republika, Ruska Federacija. Državljanstvo: Ruske Federacije. Broj putovnice: broj ruske putovnice 8208 br. 555627, koju je izdao ured Uprave savezne službe za migraciju Ruske Federacije za Republiku Dagestan u Leninskiju. Ostali podaci: poginuo 3. prosinca 2016. u Mahačkali, Republika Dagestan, Ruska Federacija. Datum uvrštenja u skladu s člankom 7.d stavkom 2. točkom (i): 12.12.2016.”


title: Provedbena uredba Komisije (EU) 2015/1202 оd 22. srpnja 2015. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               23.7.2015

               HR

               Službeni list Europske unije

               L 195/41

         PROVEDBENA UREDBA KOMISIJE (EU) 2015/1202
   оd 22. srpnja 2015.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. srpnja 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  AL

                  29,8

                  MA

                  154,8

                  MK

                  34,0

                  ZZ

                  72,9

                  0707 00 05

                  TR

                  137,2

                  ZZ

                  137,2

                  0709 93 10

                  AR

                  73,3

                  TR

                  120,5

                  ZZ

                  96,9

                  0805 50 10

                  AR

                  116,4

                  LB

                  87,7

                  TR

                  109,0

                  UY

                  143,6

                  ZA

                  134,8

                  ZZ

                  118,3

                  0806 10 10

                  EG

                  208,5

                  TN

                  195,3

                  ZZ

                  201,9

                  0808 10 80

                  AR

                  157,4

                  BR

                  106,6

                  CH

                  142,8

                  CL

                  132,9

                  NZ

                  150,3

                  US

                  165,7

                  ZA

                  122,1

                  ZZ

                  139,7

                  0808 30 90

                  AR

                  111,6

                  CL

                  147,9

                  NZ

                  159,3

                  ZA

                  112,7

                  ZZ

                  132,9

                  0809 10 00

                  TR

                  235,0

                  ZZ

                  235,0

                  0809 29 00

                  TR

                  240,3

                  ZZ

                  240,3

                  0809 30 10, 0809 30 90

                  TR

                  214,0

                  ZZ

                  214,0

                  0809 40 05

                  BA

                  69,9

                  IL

                  116,3

                  ZZ

                  93,1

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) 2016/899 оd 8. lipnja 2016. o odobrenju 6-fitaze dobivene od Trichoderma reesei (ATCC SD-6528) kao dodatka hrani za sve vrste peradi i sve vrste svinja (osim prasadi) (nositelj odobrenja Danisco (UK) Ltd) (Tekst značajan za EGP)

text:
               9.6.2016

               HR

               Službeni list Europske unije

               L 152/15

         PROVEDBENA UREDBA KOMISIJE (EU) 2016/899
   оd 8. lipnja 2016.
   o odobrenju 6-fitaze dobivene od Trichoderma reesei (ATCC SD-6528) kao dodatka hrani za sve vrste peradi i sve vrste svinja (osim prasadi) (nositelj odobrenja Danisco (UK) Ltd)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 predviđa se odobravanje dodataka hrani za životinje te osnove i postupci za izdavanje odobrenja.

               (2)

               U skladu s člankom 7. Uredbe (EZ) br. 1831/2003 podnesen je zahtjev za odobrenje 6-fitaze dobivene od Trichoderma reesei (ATCC SD-6528). Uz navedeni zahtjev priloženi su pojedinosti i dokumenti propisani člankom 7. stavkom 3. Uredbe (EZ) br. 1831/2003.

               (3)

               Zahtjev se odnosi na odobrenje 6-fitaze dobivene od Trichoderma reesei (ATCC SD-6528) kao dodatka hrani za perad i svinje te njegovo razvrstavanje u kategoriju dodataka „zootehnički dodaci”.

               (4)

               Europska agencija za sigurnost hrane („Agencija”) u svojem je mišljenju od 22. listopada 2015. (2) zaključila da 6-fitaza dobivena od Trichoderma reesei (ATCC SD-6528) u predloženim uvjetima uporabe nema negativan učinak na zdravlje životinja, zdravlje ljudi ili na okoliš te da je u preporučenoj dozi učinkovita za poboljšanje zadržavanja fosfora kod tovnih pilića i purana za tov, kokoši nesilica, odbijene prasadi, tovnih svinja i krmača. Agencija je zaključila i da se taj zaključak može primijeniti i na manje značajne vrste peradi i manje značajne vrste svinja. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

               (5)

               Procjena 6-fitaze dobivene od Trichoderma reesei (ATCC SD-6528) pokazuje da su ispunjeni uvjeti za odobrenje propisani člankom 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je naveden u Prilogu ovoj Uredbi.

               (6)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Pripravak naveden u Prilogu, koji pripada kategoriji dodataka hrani za životinje „zootehnički dodaci” i funkcionalnoj skupini „tvari za poticanje probavljivosti”, odobrava se kao dodatak hrani za životinje pod uvjetima utvrđenima u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. lipnja 2016.

            Za Komisiju

            Predsjednik

         Jean-Claude JUNCKER

      (1)  SL L 268, 18.10.2003., str. 29.

      (2)  EFSA Journal 2015.; 13(11):4275.

      PRILOG

                  Identifikacijski broj dodatka hrani za životinje

                  Naziv nositelja odobrenja

                  Dodatak hrani za životinje

                  Sastav, kemijska formula, opis, analitička metoda

                  Vrsta ili kategorija životinje

                  Najviša dob

                  Najmanja dopuštena količina

                  Najveća dopuštena količina

                  Ostale odredbe

                  Datum isteka valjanosti odobrenja

                  Jedinice aktivne tvari/kg potpune krmne smjese s udjelom vlage od 12 %

                     Kategorija: zootehnički dodaci. Funkcionalna skupina: tvari za poticanje probavljivosti

                  4a24

                  Danisco (UK) Ltd

                  6-fitaza EC 3.1.3.26

                     Sastav dodatka hrani

                  Pripravak 6-fitaze dobiven od Trichoderma reesei (ATCC SD-6528) najmanje aktivnosti od 15 000  U (1)/g.
                  Tekući oblik

                     Karakteristike aktivne tvari

                  6-fitaza (EC 3.1.3.26) dobivena od Trichoderma reesei (ATCC SD-6528)

                     Analitička metoda
                      (2)

                  Za kvantifikaciju aktivnosti 6-fitaze u dodatku hrani za životinje:

                              —

                              kolorimetrijska metoda koja se temelji na enzimskoj reakciji fitaze na fitat.

                        Za kvantifikaciju aktivnosti 6-fitaze u premiksima i hrani za životinje:

                              —

                              kolorimetrijska metoda koja se temelji na enzimskoj reakciji fitaze na fitat – EN ISO 30024.

                  Sve vrste peradi
                  Sve vrste svinja (osim prasadi)

                  —

                  250 U

                  —

                              1.

                              U uputama za uporabu dodatka hrani za životinje i premiksa potrebno je navesti uvjete skladištenja i stabilnost pri peletiranju.

                              2.

                              Najveća preporučena doza: 2 000  U/kg hrane za životinje.

                              3.

                              Zbog opasnosti od udisanja, doticaja s kožom ili očima, za korisnike dodatka i premiksa koji posluju s hranom potrebno je utvrditi radne postupke i odgovarajuće organizacijske mjere. Ako se izloženost putem kože, očiju ili udisanja s pomoću tih postupaka i mjera ne može smanjiti na prihvatljivu razinu, pri uporabi dodataka i premiksa potrebno je nositi odgovarajuću osobnu zaštitnu opremu.

                  29. lipnja 2026.

         (1)  1 U je količina enzima koja oslobađa 1 mikromol anorganskog fosfata iz supstrata natrijeva fitata po minuti pri pH 5,5 i 37 °C.

         (2)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports.


title: Provedbena uredba Komisije (EU) br. 495/2011 od 20. svibnja 2011. o izmjeni Uredbe (EU) br. 109/2007 u vezi sa sastavom dodatka hrani za životinje monensin natrij  Tekst značajan za EGP

text:
               03/Sv. 037

               HR

               Službeni list Europske unije

               217

         32011R0495

               L 134/6

               SLUŽBENI LIST EUROPSKE UNIJE

               20.05.2011.

      PROVEDBENA UREDBA KOMISIJE (EU) br. 495/2011
   od 20. svibnja 2011.
   o izmjeni Uredbe (EU) br. 109/2007 u vezi sa sastavom dodatka hrani za životinje monensin natrij
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 13. stavak 3.,
   budući da:

               (1)

               Uredbom (EZ) br. 1831/2003 predviđena je mogućnost izmjene odobrenja za dodatak hrani za životinje na temelju zahtjeva nositelja odobrenja i mišljenja Europske agencije za sigurnost hrane (Agencija).

               (2)

               Korištenje monensin natrija, koji pripada skupini kokcidiostatika i histomonostatika, odobreno je na deset godina kao dodatak hrani za životinje za korištenje kod pilića za tov i purana Uredbom Komisije (EZ) br. 109/2007 (2).

               (3)

               Nositelj odobrenja podnio je zahtjev za izmjenu uvjeta odobrenja za monensin natrij u vezi s dodatnim sastavom tog dodatka hrani za životinje. Predočeni su odgovarajući podaci kojima se podupire zahtjev za izmjenu.

               (4)

               Agencija je zaključila u svojem mišljenju od 1. veljače 2011. (3) da primjena te nove formule dodatka hrani za životinje kod pilića za tov i purana ne predstavlja dodatnu zabrinutost za zdravlje životinja i zdravlje ljudi ili za okoliš te da je dodatak učinkovit u kontroliranju kokcidioze. Agencija je također verificirala izvještaj o metodi analize dodatka hrani za životinje u hrani za životinje koji je podnio Referentni laboratorij za dodatke hrani za životinje osnovan Uredbom (EZ) br. 1831/2003.

               (5)

               Uvjeti predviđeni člankom 5. Uredbe (EZ) br. 1831/2003 su ispunjeni.

               (6)

               Uredbu (EZ) br. 109/2007 stoga treba odgovarajuće izmijeniti.

               (7)

               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Prilog Uredbi (EZ) br. 109/2007 zamjenjuje se Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. svibnja 2011.

            Za Komisiju

            Predsjednik

         José Manuel BARROSO

      (1)  SL L 268, 18.10.2003., str. 29.

      (2)  SL L 31, 6.2.2007., str. 6.

      (3)  EFSA Journal 2011; 9(2):2009.
   PRILOG

         „PRILOG

                     Identifikacijski broj dodatka hrani za životinje

                     Naziv nositelja odobrenja

                     Dodatak hrani za životinje
                     (trgovački naziv)

                     Sastav, kemijska formula, opis, metoda analize

                     Vrsta ili kategorija životinja

                     Najviša dob

                     Najmanja dopuštena količina

                     Najveća dopuštena količina

                     Ostale odredbe

                     Trajanje odobrenja

                     Privremene najveće dopuštene količine rezidua (NDK) u odgovarajućim prehrambenim proizvodima životinjskog podrijetla

                     mg djelatne tvari/kg potpune krmne smjese sa sadržajem vlage od 12 %

                        Kokcidiostatici i histomonostatici

                     51701

                     Huvepharma NV Belgium

                     Monensin natrij
                     (Coxidin)

                                    Sastav dodatka hrani za životinje

                                             Tehnička tvar monensin natrija koja odgovara aktivnosti monensina: 25 %

                                             Perlit: 15 – 20 %

                                             Pšenične mekinje 55 – 60 %

                                    Djelatna tvar

                                 C36H61O11Na
                                 Natrijeva sol polietera monokarboksilne kiseline dobivena od Streptomyces cinnamonensis 28682, LMG S-19095 u obliku praha
                                 Sastav faktora

                                             Monensin A: najmanje 90 %

                                             Monensin A + B: najmanje 95 %

                                             Monensin C: 0,2 – 0,3 %

                                    Metoda analize
                                     (1)

                                 Metoda za određivanje djelatne tvari: tekućinska kromatografija visoke djelotvornosti (HPLC) s post-kolumnom derivatizacijom i UV detekcijom (λ = 520 nm)

                     Pilići za tov

                     —

                     100

                     125

                                 1.

                                 Zabranjeno je korištenje najmanje jedan dan prije klanja.

                                 2.

                                 Dodatak hrani za životinje inkorporira se u krmnu smjesu u obliku premiksa.

                                 3.

                                 Najveća dopuštena doza monensin natrija u dopunskim krmnim smjesama:

                                             —

                                             625 mg/kg za piliće za tov,

                                             —

                                             500 mg/kg za purane.

                                 4.

                                 Monensin natrij ne smije se miješati s drugim kokcidiostaticima.

                                 5.

                                 Navedite u uputama za korištenje:
                                 ‚Opasan za kopitare. Ova hrana za životinje sadrži ionofor: izbjegavajte istodobno davanje s tiamulinom i pratite moguće štetne učinke kad se koristi istodobno s drugim medicinskim tvarima.’

                                 6.

                                 Nosite prikladnu zaštitnu odjeću, rukavice, zaštitne naočale i zaštitu za lice. U slučaju nedovoljnog prozračivanja prostorije, koristite odgovarajuću opremu za disanje.

                     6.2.2017.

                     25 μg monensin natrija/kg mokre kože + masti
                     8 μg monensin natrija/kg mokrih jetara, mokrog bubrega i mokrog mišića

                     Purani

                     16 tjedana

                     60

                     100

                     51701

                     Huvepharma NV Belgium

                     Monensin natrij
                     (Coxidin)

                                    Sastav dodatka hrani za životinje

                                             Tehnička tvar monensin natrija koja odgovara aktivnosti monensina: 25 %

                                             Perlit: 15 – 20 %

                                             Kalcijev karbonat: qs. 100 %

                                    Djelatna tvar

                                 C36H61O11Na
                                 Natrijeva sol polietera monokarboksilne kiseline dobivena od Streptomyces cinnamonensis 28682, LMG S-19095 u obliku praha
                                 Sastav faktora

                                             Monensin A: najmanje 90 %

                                             Monensin A + B: najmanje 95 %

                                             Monensin C: 0,2 – 0,3 %

                                    Metoda analize
                                     (1)

                                 Metoda za određivanje djelatne tvari: tekućinska kromatografija visoke djelotvornosti (HPLC) s postkolonskom derivatizacijom i UV-VIS detekcijom (metoda EN ISO standarda 14183:2008)

                     Pilići za tov

                     —

                     100

                     125

                                 1.

                                 Zabranjeno korištenje najmanje jedan dan prije klanja.

                                 2.

                                 Dodatak hrani za životinje inkorporira se u krmnu smjesu u obliku granuliranog premiksa.

                                 3.

                                 Monensin natrij ne smije se miješati s drugim kokcidiostaticima.

                                 4.

                                 Navedite u uputama za korištenje:
                                 ‚Opasan za kopitare. Ova hrana za životinje sadrži ionofor: izbjegavajte istodobno davanje s tiamulinom i pratite moguće štetne učinke kad se koristi istodobno s drugim medicinskim tvarima.’

                                 5.

                                 Nosite prikladnu zaštitnu odjeću, rukavice, zaštitne naočale i zaštitu za lice. U slučaju nedovoljnog prozračivanja prostorije, koristite odgovarajuću opremu za disanje.

                     10.6.2021.

                     25 μg monensin natrija/kg mokre kože + masti
                     8 μg monensin natrija/kg mokrih jetara, mokrog bubrega i mokrog mišića

                     Purani

                     16 tjedana

                     60

                     100

      (1)  Detalji metode analize dostupni su na sljedećoj adresi Referentnog laboratorija Europske unije za dodatke hrani za životinje: http://irmm.jrc.ec.europa.eu/EURLs/EURL_feed_additives/Pages/index.aspx”


title: Provedbena uredba Komisije (EU) 2015/1368 оd 6. kolovoza 2015. o utvrđivanju pravila primjene Uredbe (EU) br. 1308/2013 Europskog parlamenta i Vijeća u pogledu potpore u pčelarskom sektoru

text:
               8.8.2015

               HR

               Službeni list Europske unije

               L 211/9

         PROVEDBENA UREDBA KOMISIJE (EU) 2015/1368
   оd 6. kolovoza 2015.
   o utvrđivanju pravila primjene Uredbe (EU) br. 1308/2013 Europskog parlamenta i Vijeća u pogledu potpore u pčelarskom sektoru
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržištâ poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 57. prvi stavak točke (a) i (c) i drugi stavak te njezin članak 223. stavak 3.,
   uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (2), a posebno njezin članak 58. stavak 4., članak 63. stavak 5. prvi podstavak točku (b) i drugi podstavak te članak 64. stavak 7. prvi podstavak točku (a) i drugi podstavak,
   budući da:

               (1)

               Uredbom (EU) br. 1308/2013 zamijenjena je Uredba Vijeća (EZ) br. 1234/2007 (3) i njome se utvrđuju nova pravila u pogledu potpore u pčelarskom sektoru. Njome se Komisija ujedno ovlašćuje za donošenje delegiranih i provedbenih akata u tom području. Kako bi se osiguralo neometano funkcioniranje programa potpore u novom pravnom okviru, određena pravila moraju se donijeti putem takvih akata. Tim bi se aktima trebala zamijeniti Uredba Komisije (EZ) br. 917/2004 (4). Ta je Uredba stavljena izvan snage Delegiranom uredbom Komisije (EU) 2015/1366. (5).

               (2)

               Člankom 55. stavkom 1. Uredbe (EU) br. 1308/2013 predviđeno je da države članice mogu izraditi nacionalne programe za sektor pčelarstva u trajanju od tri godine („pčelarski programi”). U skladu s člankom 55. stavkom 3. Uredbe (EU) br. 1308/2013, države članice koje iskoriste tu mogućnost moraju u svojem pčelarskom sektoru provesti studiju o strukturi proizvodnje i stavljanja proizvoda na tržište. Potrebno je pobliže odrediti elemente koje bi ti programi i studije trebali sadržavati.

               (3)

               Komisija mora odobriti pčelarske programe koje predlažu države članice. Stoga je potrebno odrediti rok do kojega države članice moraju dostaviti obavijest o programima i postupak prema kojemu će Komisija odobravati programe.

               (4)

               Budući da je u pčelarskom sektoru aktivno mnogo malih proizvođača, nakon odobravanja pčelarskih programa države članice i Komisija trebale bi ih učiniti lako dostupnima javnosti.

               (5)

               Kako bi omogućile fleksibilnost u provedbi pčelarskih programa i ograničile administrativno opterećenje, države članice trebale bi imati mogućnost izmjene mjera programâ tijekom njihove provedbe, uz uvjet da se ne premašuje ukupna gornja granica predviđenih godišnjih rashoda te da Unijin doprinos financiranju programâ i dalje bude 50 % rashoda koje pokrivaju države članice. Međutim, u slučaju velikih izmjena programa primjereno je odrediti postupovna pravila.

               (6)

               Države članice trebale bi pratiti provedbu pčelarskih programa. Postupak koji države članice primjenjuju za praćenje provjera trebao bi biti u skladu s općim načelima iz članka 59. Uredbe (EU) br. 1306/2013. Uz obavijest o programima, države članice trebale bi Komisiji dostaviti i obavijest o tom postupku.

               (7)

               Kako bi osigurale da su uvjeti za odobravanje financiranja Unije ispunjeni, države članice koje sudjeluju trebale bi provoditi administrativne provjere i provjere na licu mjesta. Kada je riječ o provjerama na licu mjesta, države članice trebale bi osigurati provjeru najmanje 5 % podnositelja zahtjeva za potporu. Države članice trebale bi uzeti uzorak za provjeru iz čitave populacije podnositelja zahtjeva koji bi se trebao sastojati od nasumično odabranog dijela, kako bi se dobila reprezentativna stopa pogreške, i dijela odabranog na temelju analize rizika, koji bi trebao biti usredotočen na područja gdje je rizik pogreške najveći.

               (8)

               U skladu s općim pravilima o zaštiti financijskih interesa Unije iz članaka 54., 58. i 63. Uredbe (EU) br. 1306/2013, države članice trebale bi uspostaviti prikladan sustav ispravaka i kazni u slučaju nepravilnosti radi povrata neopravdanih plaćanja i kamata izračunanih u skladu s Provedbenom uredbom Komisije (EU) br. 908/2014 (6). Uz obavijest o programima, države članice trebale bi Komisiji dostaviti i obavijest o tom sustavu.

               (9)

               Pčelarska godina trebala bi obuhvaćati razdoblje koje je državama članicama potrebno za provjere povezane s mjerama pčelarskih programa.

               (10)

               Kako bi se ocijenio učinak pčelarskih programa, pritom uzimajući u obzir potrebu da se ograniči administrativno opterećenje za države članice i pčelarski sektor, potrebno je da države članice Komisiji dostave godišnje izvješće o provedbi sa sažetkom rashoda i postignutim rezultatima, koristeći se pokazateljima uspješnosti za svaku mjeru programa.

               (11)

               Tijekom provedbe pčelarskih programa potrebno je osigurati dosljednost između mjera pčelarskih programa i programâ ruralnog razvoja u skladu s Uredbom (EU) br. 1305/2013 Europskog parlamenta i Vijeća (7). U tu bi svrhu države članice u svojim pčelarskim programima trebale opisati kriterije koje su odredile radi izbjegavanja dvostrukog financiranja pčelarskih programa u okviru potpore pčelarskom sektoru u skladu s člankom 55. Uredbe (EU) br. 1308/2013 i potpore ruralnom razvoju na temelju Uredbe (EU) br. 1305/2013.

               (12)

               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   POGLAVLJE 1.

      UVODNE ODREDBE

   Članak 1.
   Predmet
   Ovom se Uredbom utvrđuju provedbena pravila kojima se uređuje potpora Unije nacionalnim programima za pčelarski sektor iz članka 55. Uredbe (EU) br. 1308/2013 („pčelarski programi”).
   Članak 2.
   Pčelarska godina
   Za potrebe pčelarskih programa „pčelarska godina” znači razdoblje od 12 uzastopnih mjeseci od 1. kolovoza do 31. srpnja.
   POGLAVLJE 2.

      PČELARSKI PROGRAMI

   Članak 3.
   Obavješćivanje o pčelarskim programima
   Svaka država članica Komisiji dostavlja svoj prijedlog jedinstvenog pčelarskog programa za čitavo svoje državno područje najkasnije do 15. ožujka koji prethodi početku prve pčelarske godine predmetnog programa.
   Članak 4.
   Sadržaj pčelarskih programa
   Pčelarski programi moraju uključivati elemente navedene u Prilogu.
   Članak 5.
   Odobravanje pčelarskih programa
   1.   Komisija odobrava pčelarske programe u skladu s člankom 57. prvim stavkom točkom (c) Uredbe (EU) br. 1308/2013 najkasnije do 15. lipnja koji prethodi početku prve pčelarske godine predmetnog programa.
   2.   Komisija objavljuje popis odobrenih pčelarskih programa na svojem web-mjestu.
   Članak 6.
   Izmjene pčelarskih programa
   1.   Ne dovodeći u pitanje stavak 2. države članice mogu tijekom pčelarske godine mijenjati mjere iz svojih pčelarskih programa, na primjer uvođenjem novih ili ukidanjem nekih mjera ili vrsta aktivnosti, mijenjanjem opisa mjera ili uvjeta prihvatljivosti ili preraspoređivanjem sredstava među mjerama programa, uz uvjet da su mjere i dalje u skladu s člankom 55. stavkom 4. Uredbe (EU) br. 1308/2013.
   Financijska ograničenja za svaku mjeru mogu se mijenjati uz uvjet da planirani godišnji rashodi ne premašuju ukupnu gornju granicu i da doprinos Unije za financiranje pčelarskih programa i dalje iznosi 50 % rashoda koje pokrivaju države članice za odobrene programe.
   2.   Država članica obavješćuje Komisiju o zahtjevima za izmjene pčelarskih programa koji za posljedicu imaju uvođenje ili ukidanje određene mjere, čiju provedbu Komisija prethodno mora odobriti.
   3.   Komisija odobrava zahtjeve iz stavka 2. u skladu sa sljedećim postupkom:

               (a)

               savjetuje se s predstavničkim organizacijama koje su s državama članicama surađivale na izradi pčelarskih programa;

               (b)

               izmjena se smatra odobrenom ako Komisija nakon isteka roka od 21 radnog dana od zaprimanja zahtijeva nema primjedbe u tom smislu. Ako Komisija ima primjedbe, izmjena se smatra odobrenom čim država članica dobije obavijest od Komisije da su Komisijine primjedbe u potpunosti uzete u obzir.

         POGLAVLJE 3.

      DOPRINOS UNIJE

   Članak 7.
   Prihvatljivost rashoda i plaćanja
   Samo rashodi nastali tijekom provedbe mjera uključenih u pčelarski program države članice ispunjavaju uvjete za doprinos Unije.
   Plaćanja država članica korisnicima koja se odnose na mjere provedene tijekom svake pčelarske godine izvršavaju se u dvanaestomjesečnom razdoblju koje počinje 16. listopada te pčelarske godine i završava 15. listopada sljedeće godine.
   POGLAVLJE 4.

      PRAĆENJE I PROVJERE

   Članak 8.
   Provjere
   1.   Države članice provode provjere kako bi osigurale da se ispunjavaju uvjeti za odobravanje financiranja Unije. Te se provjere sastoje od administrativnih provjera i provjera na licu mjesta i u skladu su s načelima iz članka 59. Uredbe (EU) br. 1306/2013.
   2.   Kada je riječ o provjerama na licu mjesta, države članice zahtijevaju sljedeće provjere:

               (a)

               provode li se mjere pčelarskog programa pravilno, posebice investicijske mjere i mjere u području usluga;

               (b)

               jesu li stvarno nastali rashodi barem jednaki zahtijevanom iznosu potpore;

               (c)

               ako je potrebno, odgovara li broj prijavljenih košnica stvarnom broju košnica zatečenom kod podnositelja zahtjeva, uzimajući u obzir dodatne podatke o poslovanju u predmetnoj pčelarskoj godini, koje je dostavio pčelar.

         3.   Države članice osiguravaju da se provjere na licu mjesta provedu na najmanje 5 % podnositelja zahtjeva za potporu u okviru njihovih pčelarskih programa.
   Uzorci za provjere uzimaju se iz čitave populacije podnositelja zahtjeva i uključuju:

               (a)

               određeni broj nasumično odabranih podnositelja zahtjeva potreban da bi se osigurala reprezentativna stopa pogreške;

               (b)

               određeni broj podnositelja zahtjeva odabranih na temelju analize rizika prema sljedećim kriterijima:

                           i.

                           iznos sredstava dodijeljenih korisnicima;

                           ii.

                           vrsta aktivnosti koje se financiraju u okviru mjera pčelarskog programa;

                           iii.

                           zaključci prethodnih provjera na licu mjesta;

                           iv.

                           drugi čimbenici koje određuju države članice.

         Članak 9.
   Neopravdana plaćanja i kazne
   1.   Kamata na iznos neopravdanih plaćanja za koje je osiguran povrat u skladu s člankom 54. stavkom 1., člankom 58. stavkom 1. točkom (e) ili člankom 63. stavkom 3. Uredbe (EU) br. 1306/2013 izračunava se u skladu s člankom 27. Provedbene uredbe (EU) br. 908/2014.
   2.   U slučaju prijevare ili ozbiljnog nemara za koji su odgovorni, korisnici moraju, osim povrata neopravdano primljenih plaćanja i kamata na ta plaćanja u skladu s člankom 63. stavkom 3. Uredbe (EU) br. 1306/2013, platiti iznos jednak razlici između prvotno plaćenog iznosa i iznosa na koji imaju pravo.
   POGLAVLJE 5.

      PRAVILA OBAVJEŠĆIVANJA I OBJAVLJIVANJA

   Članak 10.
   Godišnje izvješće o provedbi
   1.   Do 15. ožujka svake godine počevši od 2018. države članice koje sudjeluju moraju Komisiji dostaviti godišnje izvješće o provedbi svojeg pčelarskog programa tijekom prethodne pčelarske godine.
   2.   Godišnje izvješće o provedbi uključuje sljedeće elemente:

               (a)

               sažetak rashoda nastalih u eurima tijekom pčelarske godine, raščlanjenih po mjerama;

               (b)

               rezultate na temelju pokazatelja uspješnosti odabranih za svaku provedenu mjeru.

         Članak 11.
   Rok za slanje obavijesti o broju košnica
   Rok za slanje obavijesti iz članka 3. Delegirane uredbe (EU) 2015/1366 jest 15. ožujka svake godine počevši od 2017.
   Članak 12.
   Pravila obavješćivanja
   Obavijesti iz članaka 3., 6., 10. i 11. ove Uredbe dostavljaju se u skladu s Uredbom Komisije (EZ) br. 792/2009 (8).
   Članak 13.
   Objavljivanje agregiranih podataka
   Komisija na svojem web-mjestu objavljuje sljedeće agregirane podatke:

               (a)

               broj košnica dostavljen u skladu s člankom 11.;

               (b)

               godišnja izvješća o provedbi dostavljena u skladu s člankom 10.;

               (c)

               studiju o strukturi proizvodnje i stavljanja proizvoda na tržište u pčelarskom sektoru, kako je navedena u točki 3. Priloga, koja je dio pčelarskog programa dostavljenog u skladu s člankom 3.

         POGLAVLJE 6.

      ZAVRŠNE ODREDBE

   Članak 14.
   Stupanje na snagu
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. kolovoza 2015.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 671.

      (2)  SL L 347, 20.12.2013., str. 549.

      (3)  Uredba Vijeća(EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržištâ i o posebnim odredbama za određene poljoprivredne proizvode (Uredba o jedinstvenom ZOT-u) (SL L 299, 16.11.2007., str. 1.).

      (4)  Uredba Komisije (EZ) br. 917/2004 od 29. travnja 2004. o detaljnim pravilima za primjenu Uredbe Vijeća (EZ) br. 797/2004 o mjerama za poboljšanje općih uvjeta proizvodnje i stavljanja na tržište pčelarskih proizvoda (SL L 163, 30.4.2004., str. 83.).

      (5)  Delegirana uredba Komisije (EU) 2015/1366 od 11. svibnja 2015. o dopuni Uredbe (EU) br. 1308/2013 Europskog parlamenta i Vijeća u pogledu potpore u pčelarskom sektoru (vidjeti str. 3. ovog Službenog lista).

      (6)  Provedbena uredba Komisije (EU) br. 908/2014 оd 6. kolovoza 2014. o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu agencija za plaćanja i drugih tijela, financijskog upravljanja, poravnanja računa, pravila o kontroli, jamstava i transparentnosti (SL L 255, 28.8.2014., str. 59.).

      (7)  Uredba (EU) br. 1305/2013 Europskog parlamenta i Vijeća od 17. prosinca 2013. o potpori ruralnom razvoju iz Europskog poljoprivrednog fonda za ruralni razvoj (EPFRR) i stavljanju izvan snage Uredbe Vijeća (EZ) br. 1698/2005 (SL L 347, 20.12.2013., str. 487.).

      (8)  Uredba Komisije (EZ) br. 792/2009 od 31. kolovoza 2009. o detaljnim pravilima u skladu s kojima države članice moraju Komisiji dostavljati podatke i dokumente pri provedbi zajedničke organizacije tržištâ, sustava izravnih plaćanja, promidžbe poljoprivrednih proizvoda i režima koji se primjenjuju na najudaljenije regije i manje otoke u Egejskom moru (SL L 228, 1.9.2009., str. 3.).

      PRILOG
      Pčelarski programi moraju uključivati barem sljedeće elemente:

                  1.

                  evaluaciju dosadašnjih rezultata prethodnog pčelarskog programa, ako je postojao takav program. Počevši od pčelarskih programa za razdoblje 2020.–2022., ta će se evaluacija temeljiti na dva zadnja godišnja izvješća o provedbi prethodnih programa, kako je navedeno u članku 10.;

                  2.

                  opis metode primijenjene za određivanje broja košnica u skladu s člankom 2. Delegirane uredbe (EU) 2015/1366;

                  3.

                  studiju o strukturi proizvodnje i stavljanja proizvoda na tržište koju provodi država članica u pčelarskom sektoru na svojem državnom području. Studija mora sadržavati barem sljedeće podatke, koji obuhvaćaju dvije kalendarske godine koje su neposredno prethodile dostavljanju pčelarskog programa radi odobravanja:

                              i.

                              broj pčelara;

                              ii.

                              broj pčelara s više od 150 košnica;

                              iii.

                              ukupan broj košnica kojima upravljaju pčelari s više od 150 košnica;

                              iv.

                              broj pčelara organiziranih u pčelarske udruge;

                              v.

                              godišnju nacionalnu proizvodnju meda u kg tijekom dvije kalendarske godine koje su neposredno prethodile dostavljanju pčelarskog programa radi odobravanja;

                              vi.

                              raspon cijena višecvjetnog meda na mjestu proizvodnje;

                              vii.

                              raspon veleprodajnih cijena višecvjetnog meda u rinfuzi;

                              viii.

                              procijenjeni prosječni prinos meda u kg po košnici i po godini;

                              ix.

                              procijenjeni prosječni trošak proizvodnje (fiksni i varijabilni) po kg proizvedenog meda;

                              x.

                              broj košnica utvrđen tijekom dvije kalendarske godine koje su neposredno prethodile dostavljanju pčelarskog programa radi odobravanja, što se odnosi na države članice koje tijekom prethodne tri godine nisu imale takav program;

                  4.

                  procjenu potreba pčelarskog sektora određene države članice, koja se mora temeljiti barem na evaluaciji rezultata prethodnog pčelarskog programa, ako je postojao, studiji o strukturi proizvodnje i stavljanja proizvoda na tržište u pčelarskom sektoru i rezultatima suradnje s predstavničkim organizacijama u području pčelarstva;

                  5.

                  opis ciljeva pčelarskog programa i povezanosti između tih ciljeva i mjera iz područja pčelarstva odabranih s popisa iz članka 55. stavka 4. Uredbe (EU) br. 1308/2013;

                  6.

                  detaljni opis aktivnosti koje će se provoditi u okviru mjera iz područja pčelarstva odabranih s popisa iz članka 55. stavka 4. Uredbe (EU) br. 1308/2013, uključujući procijenjene troškove i financijski plan raščlanjen po godinama i po mjerama;

                  7.

                  kriterije koje su države članice odredile kako bi osigurale da ne dođe do dvostrukog financiranja pčelarskih programa u skladu s člankom 5. Delegirane uredbe (EU) 2015/1366;

                  8.

                  pokazatelje uspješnosti korištene za svaku odabranu mjeru u području pčelarstva. Države članice odabiru barem jedan relevantni pokazatelj uspješnosti po mjeri;

                  9.

                  provedbene aranžmane za pčelarski program, kao što su sljedeći:

                              i.

                              država članica imenuje kontaktnu točku zaduženu za upravljanje pčelarskim programima;

                              ii.

                              opis postupka za praćenje provjera;

                              iii.

                              opis koraka koji se moraju poduzeti u slučaju neopravdanih plaćanja korisnicima, uključujući kazne;

                              iv.

                              odredbe kojima se osigurava objavljivanje odobrenog programa u državi članici;

                              v.

                              koraci poduzeti radi uspostavljanja suradnje s predstavničkim organizacijama u području pčelarstva;

                              vi.

                              opis metode korištene za evaluaciju rezultata koji su postignuti mjerama pčelarskog programa u pčelarskom sektoru predmetne države članice.